แบงก์โน้ตส์
การประชุมคณะรัฐมนตรีวันนี้ ไม่เฉพาะหน่วยงานรัฐเท่านั้นที่ลุ้นกันจนตัวโก่งว่า โครงงานที่เสนอไปนั้นจะได้รับการอนุมัติหรือไม่
4 ธ.ค. 2555

ตัวโก่ง
การประชุมคณะรัฐมนตรีวันนี้ ไม่เฉพาะหน่วยงานรัฐเท่านั้นที่ลุ้นกันจนตัวโก่งว่า โครงงานที่เสนอไปนั้นจะได้รับการอนุมัติหรือไม่




แต่ที่ลุ้นจนตัวโก่งกว่านั้นคือ ปลัดตุ้ม อารีพงศ์ ภู่ชอุ่ม ปลัดกระทรวงการคลัง ที่เป็นแม่งานหลักให้กับ กิตติรัตน์ ณ ระนอง รองนายกรัฐมนตรีและ รมว.คลัง ในหลายๆ เรื่อง ทั้ง การกู้เงินสารพัด และการยกร่าง พ.ร.บ.กู้เงินอีก 2 ล้านล้านบาท มาใช้ในการลงทุนโครงสร้างพื้นฐานประเทศปีละ 4-5 แสนล้านบาท
กองทุนภัยพิบัติวงเงิน 5 หมื่นล้านบาท ที่ปัจจุบันมีการเข้ามาซื้อประกันของผู้ประกอบการไม่ถึง 1 ใน 10 ของเป้าหมายที่ตั้งไว้
ชะอุ๊ย...ทำงานหนักขนาดนี้ยังต้องลุ้นว่าเก้าอี้ปลัดกระทรวงจะยังอยู่กะตัวหรือเปล่า...
เพราะดั๊นมีมือดีปล่อยข่าวออกไปให้ทั่วว่า อาจโดนโยกไปนั่งช่วยงานประจำสำนักนายกรัฐมนตรีในการประชุม ครม.วันที่ 4 ธ.ค.นี้
และจะแต่งตั้งให้ เจ๊หมู เบญจา หลุยเจริญ อธิบดีกรมศุลกากร ที่ปัจจุบันไปตะลอนทัวร์อยู่ที่ล็อนด๊อน กะ “นาย” ให้ขึ้นมารักษาการในตำแหน่งปลัดกระทรวงการคลัง ก่อนที่จะเกษียณอายุราชการในปีหน้า
ไม่ให้เต้น ไม่ให้ลุ้นได้อย่างไรครับพี่น้องครับ...
วิ่งย้ายกันนอกฤดูกาลแบบนี้ ต้องบอกว่า ของเค้าแรงจริงๆ